Heyva Sor a Kurdîstanî (HSK) seba Rojawanê Kurdîstanî dest pê kampanyaya peydakerdişê hacetê helmgirewtişî kerd. HSKyî bi eşkerayîyêke kampanya îlan kerde.
HSKyî da zanayene ke Rojawan de 9 serran ra nata şer dewam keno û îmkanê şarî çin o ke vera vîrusê Korona tedbîranê xo bigêro. HSKyî pare kerd ke hemwelatîyê Rojawanî hewceyê 100 hezar hacetanê helmgirewtişî yê la hacetêk 23 hezar euro yo.
Eşkerayîya wina dewam kena: ''Dezgehê ma seba peydakerdişê nê hacetan kampanyaya hetkarîye daye destpêkerdene. Ma venga pêro hetkaran danê ke vera vîrusê Korona paştî bidê Rojawanî. ''
Eşkerayîye de ame parekerdene ke kesê ke wazenê paştî bidê kampanya wa nê lînkî ser o xo biresnê HSKyî:
